cyanic-selkie/wikianc huggingface dataset:
Monotipija
Šajā tehnikā krāsu klāj uz plātnes, kas neuzsūc mitrumu. Tā var būt, piemēram, metāla, stikla, plastmasas vai līdzīga cieta materiāla plātne. Vēlāk šo plātni piespiež papīram vai citam materiālam, iegūstot novilkumu, kas šajā gadījumā ir autoreksemplārs un vienīgais kvalitatīvais nospiedums. Lai arī tehniski monotipijas tehnikā ir iespējams iegūt daudz novilkumu, ar katru nākamo novilkumu kvalitāte pasliktinās. Monotipija ir tuva glezniecībai.
Ar terminu "monotipija" tiek apzīmēta gan tehnika, gan arī pats novilkums — mākslas darbs. Tā kā šajā tehnikā iespiežamie un neiespiežamie iespiedformas elementi atrodas vienā plaknē (baltie un tumšie plankumi attēlā), šo tehniku nosacīti var pieskaitīt pie gludspiedes tehnikām.
Vēsture
Monotipija radās 17. gadsimtā, viens no pirmajiem māksliniekiem, kas sāka pielietot šo metodi, bija itāļu mākslinieks Džovanni Benedetto Kastiljone. Populārāka monotipija kļuva 19. gadsimtā un 20 gadsimtā. Šī laika mākslinieku vidū ir minami igaunis Eduards Vīralts un anglis Viljams Bleiks. Latviešu mākslā par monotipijas veidotājiem ir uzskatāmi Edvīns Andersons, Edgars Ozoliņš, Arturs Duburs un Andris Abiļevs.
Viljetupe
Viljetupe (arī Viljete, Viljetiņa) ir Pūres labā krasta pieteka Tukuma novadā.
Sākas uz ziemeļiem no Mazlamiņiem. Tek dienvidu virzienā. Ietek Pūrē pie Dzintara. Viljetupi šķērso valsts autoceļi V1480 (Viljeta–Pūres stacija–Kļaviņi) un V1438 (Pūre-Lamiņi), tās krastos atrodas Dzintars.
Bosnijas un Hercegovinas Republika
Bosnijas un Hercegovinas Republika (serbhorvātu: Republika Bosna i Hercegovina / Република Босна и Херцеговина) bija valsts Dienvidaustrumeiropā, pastāvēja no 1992. gada līdz 1995. gadam. Tā ir tiešā mūsdienu Bosnijas un Hercegovinas tiesiskā priekštece.
Vēsture
Bosnija un Hercegovina atdalījās no sairstošās Dienvidslāvijas Sociālistiskās Federatīvās Republikas 1992. gada 3. martā. Bosnijas karš sākās drīz pēc tās neatkarības pasludināšanas un ilga 3 gadus. Vadītāji no divām no trim galvenajām Bosnijas un Hercegovinas etniskajām grupām, proti, serbi un horvāti, izveidoja atsevišķas valstis, attiecīgi Serbu Republiku un Hercegbosnijas Horvātu Republiku, kuras Bosnijas Republika un starptautiskās valdības neatzina. Neoficiāli šie notikumi tika uzskatīti par pierādījumu tam, ka Bosnijas un Hercegovinas Republika galvenokārt pārstāvēja bošņākus (galvenokārt musulmaņus), lai gan formāli republikas prezidentūru un valdību joprojām veidoja serbi un horvāti kopā ar bošņākiem.
Saskaņā ar 1994. gada Vašingtonas vienošanos bošņāki un Hercegbosnijas horvāti, izveidoja Bosnijas un Hercegovinas Federāciju, kas ir bošņāku un horvātu kopīgs federatīvs subjekts. 1995. gadā Deitonas miera līgums apvienoja Bosnijas un Hercegovinas Federāciju ar serbu valstisko veidojumu Serbu Republiku, kas no šī brīža tika oficiāli atzīta par politisku federatīvu vienību bez atdalīšanās tiesībām no Bosnijas un Hercegovinas.
Vārds "Republika" tika izņemts no valsts nosaukuma pēc Deitonas līguma 4. pielikuma, kurā bija Bosnijas un Hercegovinas konstitūcija, līdzparakstīšanas 1995. gada 14. decembrī.
6829. autobusu maršruts
6829. autobusu maršruts ir reģionālais autobusu maršruts, kurš nodrošina pasažieru pārvadājumus no Rīgas (galapunkts atrodas Riepnieku ielā) līdz Ropažu ciemam Ropažu novadā. Maršrutu apkalpo AS "Nordeka", pirms tam SIA "Galss Buss".
Cena par braucienu no Rīgas līdz Ropažiem ir 2,30 eiro.
Maršruts
Rīga — Ropaži kursē pa šādām ielām: Riepnieku ielā, Gogoļa iela, Marijas iela, A. Čaka iela, Pērnavas iela, Augusta Deglava iela, Autoceļš P4, Ceļš uz Silakrogu, Autoceļš V68 un Autoceļš P10.
Ropaži — Rīga kursē pa šādām ielām: Autoceļš P10, Autoceļš V68, Ceļš uz Silakrogu, Autoceļš P4, Augusta Deglava iela, Pērnavas iela, A. Čaka iela, Marijas iela, Gogoļa iela un Riepnieku ielā.
Pieturas
Oficiāli maršrutam ir 72 pieturas (35 virzienā no Rīgas uz Ropažiem un 37 virzienā no Ropažiem uz Rīgu). Uz pieprasījuma vadītājs var apstāties arī neoficiālajā pieturā, piemēram, pieturā "Kaivas iela" Rīgas teritorijā.
Plazmolīze
Plazmolīze ir process, kurā šūna hipertoniskā šķīdumā zaudē savu ūdeni (atūdeņojas). Pretējs process ir deplazmolīze, kas var notikt, ja šūnu ievieto hipotoniskā šķīdumā. Tādējādi samazinās osmotiskais spiediens un notiek tīrā ūdens plūsma šūnas iekšienē. Ar plazmolīzes un deplazmolīzes procesiem iespējams noteikt šūnas tonisko vidi, kā arī izšķīdušo vielu molekulu membrānas šķērsošanas ātrumu.
Turgors
Augu šūna hipotoniskā šķīdumā absorbēs ūdeni caur membrānu. Tā kā ūdens daudzums šūnā palielinās, tad arī palielinās spiediens šūnā, kuru sauc par turgoru. Turgora spēks liek šūnām spiesties vienai pret otru. Augu šūnu sieniņas sāk pretoties un apgrūtina ūdens iekļuvi šūnā, ko sauc par pilnu turgoru, savukārt dzīvnieku šūna tādos pašos apstākļos plīstu. Augu šūnas neplīst, jo tas ir saistīts ar to, ka šūnas ir stingrākas, jo jānotur ir lapas un ziedkopas. Ja šūnas nebūtu izturīgas, tad visi augi noliektos un nespētu noturēties. Turgora spiediens ļauj augiem stāvēt stingri un nenoliekties no sava svara jeb nenovīst. Šūna sāk samazināties turgora spiediens tikai tad, ja nav gaisa telpas ap to, un galu galā tas noved pie lielāka osmotiskā spiediena. Vakuolām ir liela nozīme turgora spiediena regulēšanā, jo ūdens atstāj šūnu (atrodoties hiperosmotiskā šķīdumā), kas satur izšķīdušas vielas, piemēram, mannītu, sorbītu, un saharozi
Plazmolīze
Ja augu šūna ir ielikta hipertoniskā šķidrumā, tad šūna zaudē ūdeni, tātad mainās turgora spiediens. Plazmolīzes laikā spiediens samazinās līdz brīdim, kad plazma sāk atrauties no šūnapvalka, atstājot tukšas jeb brīvas vietas starp šūnapvalku un citoplazmu, līdz ar to šūna zaudē savu tvirtumu. Tālāka spiediena samazināšanās noved pie pilnīgas šūnu sabrukšanas. Augi ar šāda veda šūnām novīst. Pēc tam, kad plazmolīzes laikā ir izveidota atstarpe starp šūnas sieniņu un membrānu, tā piepildās ar hipertonisku šķīdumu. Tas ir tāpēc, ka šķīdums apkārt šūnai ir hipertonisks. Telpa starp šūnas sieniņu un citoplazmu ir pildīta ar izšķīdušām vielām, jo ūdens tiek aizvadīts prom no šūnas un tādējādi vielu koncentrācija šūnā pieaug un paliek hipertoniska vide. Augiem ir dažādi mehānismi kā regulēt pārlieku mazu ūdens daudzumu vai tieši pretēji, pārlieku lielu ūdens daudzumu. Plazmolīzi var novērst, ja šūnu ieliek hipotoniskā šķīdumā. Atvārsnītes palīdz uzturēt optimālo ūdens koncentrāciju augos, lai to šūnas neizžūst. Arī vaskainie lapu un stumbru pārklājumi pasarga augu no izžūšanas. Līdzīgi procesi notiek arī dzīvnieku šūnās. Šķidrums no šūnas izplūst dēļ eksocitozes. Šūna sabrūk, jo citoplazma tiek atrauta no membrānas. Lielākajai daļai dzīvnieku šūnas membrāna sastāv no fosfolipīdu dubultslāņa, līdz ar to ir līdzīga šūnu sabrukšana kā augu šūnām. Plazmolīze parasti notiek ārkārtējos apstākļos un dabā tas ir ļoti reti vērojams. Šādus apstākļus izveido laboratorijā, kur šūnas tiek ievietotas fizioloģiskajā šķīdumā vai cukurā (saharoze), kur tiek izraisīta exosomis. Bieži izmanto elodeju lapu šūnas vai sīpolu epidermas šūnas, jo tās ir krāsainas un līdz ar to process ir skaidri redzams. Ar metilēnzilā šķīdumu var iekrāsot dažādas šūnas. Plazmolīzi var iedalīt divos veidos: Izliektā plazmolīze ir neatgriezeniska, savukārt ieliektā plazmolīze var būt arī atgriezeniska. Ieliektās plazmolīzes laikā plazma membrānā un protoplasti daļēji saraujas un veido sfērisku izliekumu, tādas kā kabatas. Citoplazma nav pilnība atrāvusies no membrānas. Izliektās plazmolīzes laikā citoplazma un protoplasti pilnībā atraujas no šūnu membrānas. Citoplazma vairs nav sasaistīta ar membrānu un tāpēc no šīs plazmolīzes stāvokļa šūna vairs nespēj pilnībā atjaunoties.
Badmintons 2012. gada vasaras olimpiskajās spēlēs
Badmintonā 2012. gada vasaras olimpiskajās spēlēs tika sadalīti pieci medaļu komplekti — vīriešu un sieviešu vienspēles, dubultspēlēs, kā arī jaukto pāru sacīkstēs. Sacensības notika no līdz.
Varžu iela (Rīga)
Varžu iela ir neliela iekškvartāla iela Rīgā, Vidzemes priekšpilsētā, Purvciemā. Tā sākas strupceļā pie Nīcgales un Purvciema ielas krustojuma un beidzas krustojumā ar Vējavas ielu. Varžu ielas garums ir 532 metri.
Sabiedriskais transports pa ielu nekursē.
Vēsture
Pilsētas adrešu grāmatās Varžu iela pirmo reizi minēta 1925. gadā ar savu tagadējo nosaukumu, kas laika gaitā nav mainījies.
Ielu savienojumi
Varžu iela krustojas ar:
Aruba olimpiskajās spēlēs
Aruba olimpiskajās spēlēs piedalās kopš 1988. gada un kopš tā laika ir piedalījusies visās vasaras olimpiskajās spēlēs. Aruba nav piedalījusies nevienās ziemas olimpiskajās spēlēs.
No 1952. līdz 1984. gadam Aruba olimpiskajās spēlēs piedalījās Nīderlandes Antiļu sastāvā.
Neviens Arubas sportists nav izcīnīcis olimpisko medaļu.
Medaļu tabulas
Skatīt arī: olimpisko medaļu skaits pēc valsts
Pablo Sarabia
Pablo Sarabia (es, dzimis ) ir spāņu futbolists, spēlē pussarga pozīcijā, Spānijas futbola izlases dalībnieks. Pašlaik (2023) Sarabia pārstāv Anglijas Premjerlīgas komandu Wolverhampton Wanderers.
Sasniegumi
Paris Saint-Germain
Sporting CP
Predrags Mijatovičs
Predrags Mijatovičs (sr, dzimis ) ir bijušais Melnkalnes futbolists, spēlēja uzbrucēja pozīcijā, bijis Dienvidslāvijas futbola izlases dalībnieks.
Savas karjeras lakā spēlējis sešos klubos: Buducnost Podgorica, Partizan, Valencia, Real Madrid, Fiorentina un Levante. 1995—96. gada La Liga sezonā, Valencia komandas sastāvā, Mijatovičs guva 28 vārtus, pēc kā viņš pārcēlās uz Real Madrid. 1997. gadā Mijatovičs palika otrajā vietā Ballon d'Or apbalvošanas ceremonijā. Guvis vienīgos vārtus 1998. gada UEFA Čempionu līgas finālā, kurā Madride izcīnīja savu pirmo Čempionu līgas trofeju 32 gadu laikā.
Dienvidslāvijas futbola izlases sastāvā spēlējis 1998. gada FIFA Pasaules kausā un 2000. gada Eiropas čempionātā.
Sasniegumi
Partizan
Real Madrid
Fiorentina
Individuālie sasniegumi
Maslova (Andrupenes pagasts)
Maslova ir ciems Andrupenes pagastā, Krāslavas novadā. Atrodas 253 km attālumā no Rīgas.
Martins Reimarks
Martins Nikolajs Reimarks (no, dzimis ) ir Norvēģijas hokejists, spēlē uzbrucēja pozīcijā. Kopš 2018. gada Reimarks pārstāv Norvēģijas hokeja līgas komandu Vålerenga.
Maslova (Andrupenes pagasts)
Ciema apkārtnē atrodas Maslovas vecticībnieku baznīca, Okras ezers.
Martins Reimarks
2002. gadā debitējis Norvēģijas hokeja līgas komandā Manglerud Star. Vēlāk spēlējis citā Norvēģijas komandā Sparta Warriors. 2008. gadā pievienojies Zviedrijas hokeja līgas komandai Frölunda HC, vēlāk spēlējis arī Timrå IK un Färjestad BK. 2016–17. gada sezonu pavadījis Somijas hokeja līgas komandā Tamperes "Tappara". Vēlāk uz sezonu atgriezies Zviedrijā un spēlējis Modo Hockey komandā. 2018. gadā pievienojies Norvēģijas hokeja līgas komandai Vålerenga Ishockey.
Norvēģijas hokeja izlases sastāvā piedalījies 13 Pasaules čempionātos, kā arī 2010., 2014. un 2018. gada ziemas olimpiskajās spēlēs.
Ģirts Feldbergs
Ģirts Feldbergs (dzimis ) ir Latvijas peldētājs. Piedalījies Pasaules un Eiropas čempionātos. Sportists bija izpildījis 2016. gada vasaras olimpisko spēļu normatīvu, taču netika iekļauts Latvijas delegācijas sastāvā startam Olimpiskajās spēlēs.
Politiskā darbība
Ģ. Feldbergs kandidēja 2017. gada Latvijas pašvaldību vēlēšanās no partijas "Vienotība" saraksta, taču netika ievēlēts.
324. mikroautobusu maršruts (Rīga)
Maršruts
Virzienā Stacijas laukums — Mangaļsala minibusi kursēja pa šādām ielām: Marijas iela, Merķeļa iela, Kalpaka bulvāris, Pulkv. Brieža iela, K. Valdemāra iela, Duntes iela, Tilta iela, Viestura prospekts, Mīlgrāvja iela, Jaunciema gatve, Vecāķu prospekts, Mangaļu prospekts, Stāvvadu iela, Veiksmes iela, Albatrosu iela un Traleru iela.
Virzienā Mangaļsala — Stacijas laukums minibusi kursēja pa šādām ielām: Traleru iela, Albatrosu iela, Veiksmes iela, Stāvvadu iela, Mangaļu prospekts, Vecāķu prospekts, Jaunciema gatve, Mīlgrāvja iela, Viestura prospekts, Tilta iela, Duntes iela, K. Valdemāra iela, Stabu iela, Brīvības iela, Brīvības bulvāris, Raiņa bulvāris un Marijas iela.
Pieturvietas
324. mikroautobusu maršrutā pavisam kopā bija 77 pieturas. Maršrutā Stacijas laukums — Mangaļsala bija 37 pieturas, bet maršrutā Mangaļsala — Stacijas laukums bija 40 pieturas.
Mihailova
Mihailova var būt:
Ahala vilajets
Ahala vilajets (tk) ir Turkmenistānas pirmās pakāpes administratīvā iedalījuma vienība. Izvietojies valsts dienvidos; vilajeta dienvidos stiepjas Kopetdaga grēda un Ahala oāzes to ziemeļu priekškalnēs, bet pārējā teritorijā plešas Karakuma tuksnesis. Robežojas ar Irānu dienvidos un īsā posmā ar Afganistānu dienvidaustrumos, kā arī Mari vilajetu austrumos, Lebapa un Dašoguzas vilajetiem ziemeļos un Balkana vilajetu rietumos. Anklāvs vilajeta dienviddaļā ir galvaspilsēta Ašgabata. Izveidots 1992. gadā. Lielākās pilsētas ir Tedžena (79 324), Arkadaga (64 086, vilajeta administratīvais centrs) un Eneva (30 086).
Iļja Smirins
Iļja Smirins (he; ru; dzimis, Vitebskā) ir Izraēlas (agrāk PSRS un Baltkrievijas) starptautiskais lielmeistars šahā (1990).
Biogrāfija
Šahista karjeru sācis dzimtajā Baltkrievijā. 1987. gadā uzvarējis Baltkrievijas šaha čempionātā un ieņēmis 4. vietu Baltijas republiku un Baltkrievijas čempionātā Kuldīgā. Uzvarējis arī PSRS šaha čempionāta I līgas turnīros 1987. gadā Sverdlovskā un 1989. gadā Daugavpilī.
1992. gadā pārcēlies dzīvot uz Izraēlu. Četras reizes uzvarējis Izraēlas šaha čempionātos (1992, 1994, 1999, 2002). Daudzu starptautisko šaha turnīru godalgoto vietu ieguvējs.
Piedalījies arī Pasaules šaha čempionātos pēc izslēgšanas sistēmas. 1999. gadā Lasvegasā izstājies 2. kārtā, 2000. gadā Deli arī 2. kārtā zaudējis Aleksandram Griščukam, bet 2001. gadā Maskavā ticis līdz 3. kārtai.
Izraēlas izlases sastāvā sekmīgi piedalījies šaha komandu sacensībās:
Fickaraldo
"Fickaraldo" (de) ir 1982. gada Rietumvācijas episka piedzīvojumu filma, kuras režisors un scenārija autors ir Verners Hercogs. Filmā galvenās lomas atveido Klauss Kinskis, Klaudija Kardināle un Hosē Levgojs.
Filma ir stāsts par Braienu Svīniju Ficdžeraldu jeb Fickaraldo, ārkārtīgi apņēmīgu cilvēku, kurš Amazones džungļos plāno uzcelt operu.
Filmēšanas procesā radās vairāki sarežģījumi. Hercogs pieprasīja, lai, kā to prasīja filmas scenārijs, džungļos pār īstu kalnu pārvilktu 320 tonnu smagu tvaikoni un atteicās to filmēt studijā. Šīs epizodes filmēšana rezultējās ar trīs savainotiem cilvēkiem. Sākotnējais galvenās lomas atveidotājs Džeisons Robardss filmēšanas procesā saslima ar dizentēriju, tāpēc Hercogs nolīga Klausu Kinski, ar kuru viņš iepriekš vairākkārt vardarbīgi konfliktējis iepriekšējās filmās. Arī filmējot "Fickaraldo", Kinskis izrādīja agresīvu uzvedību un konfliktēja gan ar režisoru, gan ar pārējo komandu. Kad filmēšana bija gandrīz pabeigta, vietējās cilts vadītājs piedāvāja Kinski nogalināt, bet Hercogs atteicās.
Filmas "Fickaraldo" pirmizrāde notika. Filma nominēta Zelta palmas zaram Kannu kinofestivālā, kā arī Zelta globusa balvai un BAFTA kino balvai kategorijā "Labākā filma svešvalodā". Hercogs saņēma labākā režisora balvu Kannu kinofestivālā.
Kārļa iela (Viesīte)
Kārļa iela ir viena no Viesītes vēsturiskā centra ielām, klāta ar asfalta segumu. Ielas sākas pie Amatnieku ielas un lejasgalā no tās atzarojas šaurā Kļavu iela. Kārla ielā 5/7 atrodas bijusī Rumbēna māja, kurā līdz pat 1950. gadam atradās vilnas kārstuve. Darbnīcā vērpa, kārsa, šketerēja vilnu un krāsoja dziju. Darbojās arī vilnas pieņemšanas punkts. Vēlāk padomju laikā šajā ēkā izvietoja sadzīves pakalpojumu kombinātu – te atradās ķīmiskā tīrītava un veļas mazgātava, frizētava un citi remontdarbnīcu pakalpojumi. 1997. gadā šajā ēkā izveidoja Viesītes veselības un sociālās aprūpes centru, pie kura dežūrēja arī diennakts neatliekamās medicīniskās palīdzības brigāde. Iestāde šeit pastāvēja līdz 2019. gadam. Kārļa iela beidzas pie malkas šķūnīšiem, aiz kuriem sākas Mazā ezera piekraste.
Gravīra
Gravīra radās Vācijā 15. gadsimtā, tā laika viens no ievērojamākiem māksliniekiem ir Albrehts Dīrers. 16. gadsimtā izplatīta kļuva reproducējošā gravīra.
Senās gravīras
Uz senām gravīrām atrodas norādes, kas atklāj tās radītājus:
Krievu—zviedru karš (1610—1617)
Krievu—zviedru karš (1610—1617) jeb Ingrijas karš (fi, sv), saukts arī par "Delagardija karagājienu" (sv), bija karš starp Krievijas caristi un Zviedrijas karalisti, kas sākās Poļu—zviedru kara laikā 1610. gadā un beidzās ar Stolbovas miera līguma noslēgšanu 1617. gadā.
Priekšvēsture
Pēc 1595. gada 18. maijā noslēgtā Teizinas miera līguma (sv, ru) cars Fjodors I atguva Ingriju un Keksholmu, bet atteicās no pretenzijām uz Igaunijas hercogisti. Līgums noteica Krievijas un Zviedrijas robežu līdz Ziemeļu Ledus okeānam.
Juku laikos 1608. gadā Polijas-Lietuvas atbalstītais Krievijas cara troņa pretendents Viltusdmitrijs II ar kazaku un Jana Pjotra Sapjehas vadītā karaspēka palīdzību ieguva kontroli pār lielāko daļu no Krievijas caristes teritorijas un gatavojās iekarot Maskavu. Cars Vasilijs IV Šuiskis 1609. gadā Viborgā noslēdza militāru savienību ar Zviedrijas karali Kārli IX, apsolot atdot Keksholmu zviedriem.
Krievu un zviedru karaspēks padzina Viltusdmitrija karaspēku no Maskavas pievārtes, taču Kļušinas kaujā Polijas-Lietuvas armija izcīnīja uzvaru pār Krievijas un Zviedrijas armijām. Septiņu bajāru padome atcēla Vasiliju Šuiski no troņa un par caru ievēlēja piecpadsmitgadīgo Vladislavu Vāsu, ar noteikumu, ka viņam ir jāpāriet pareizticībā. Viņa tēvs Sigismunds III tam nepiekrita un tā vietā piedāvāja pats kļūt par Krievijas reģentu, kam savukārt nepiekrita bajāri. Šādos apstākļos Zviedrija pieteica karu Krievijai.
Norise
1610. gada vasarā Zviedrijas karaspēks ieņēma Staraja Ladogas cietoksni, kuru bija spiests atstāt 1611. gada februārī. Toties zviedri ieņēma Kekskolmas, Jamburgas, Ivangorodas, Koporjes un Gdovas cietokšņus un 1611. gada 16. jūlijā ātri ieņēma Novgorodas kremli un 25. jūlijā atjaunoja Novgorodas lielkņazisti Zviedrijas protektorātā. Pēc Kārļa IX nāves 1611. gada oktobrī Zviedrija noslēdza pamieru ar Poliju-Lietuvu.
Sekas
Karš noslēdzās 1617. gada martā ar Stolbovas miera līgumu, ko Zviedrijas karaļa vārdā parakstīja Delagardijs. Krievijas cariste zaudēja pieeju Baltijas jūrai, bet atguva Novgorodas, Porhovas, Staraja Rusas, Lādogas un Gdovas pilsētas.
Vidzemes akmeņainā jūrmala
Vidzemes akmeņainā jūrmala ir dabas liegums Limbažu novada Liepupes un Salacgrīvas pagastos, ietilpst Ziemeļvidzemes biosfēras rezervāta teritorijā. Stiepjas 12,8 km garumā gar Rīgas līča piekrasti no Melekiem līdz Tūjai. Dabas aizsargājamā teritorija izveidota 1957. gadā, kad apmēram 3 km garš piekrastes posms 200 ha platībā abpus Ķurmragam no Jaunķurmu mājām gandrīz līdz Kurliņupes ietekai tika pasludināts par aizsargājamu ģeoloģisko objektu. 1987. gadā teritorija tika pasludināta par komplekso dabas liegumu, vēlāk vairākkārt mainītas robežas. Liegums izveidots, lai aizsargātu Vidzemes jūrmalai raksturīgus retus biotopus — teritorijā konstatēti 11 Eiropas Savienības Biotopu direktīvas biotopi, no kuriem 6 ir jūrmalai raksturīgie biotopi. Pārējie biotopi ir dažādas pļavas, sausi skujkoku meži un nedaudz arī melnalkšņu staignāji. Īpaši nozīmīga Eiropā un Latvijā ļoti reti sastopamo biotopu — daudzgadīgo augāju akmeņainās pludmalēs un smilšakmens atsegumu jūras krastā aizsardzības teritorija. Lieguma teritorijā ir divi aizsargājami ģeoloģiski objekti: Ežurgu Sarkanās klintis un Veczemju klintis.
Lionas līcis
Lionas līcis (fr, ca) ir Vidusjūras līcis Francijas dienvidos no Kreusa raga Katalonijā līdz Tulonai. Piekrastē raksturīgas lagūnas un sāļie purvi. Raksturīgs sezonāls mistrāla vējš. Līcī ietekošās upes — Oda, Rona.
Svarīgākā līča ostas pilsēta ir Marseļa. Līča zvejniecība balstās uz heka ieguvi.
Igaunijas saimniecība
Igaunijas saimniecība ir atvērta kapitālisma saimniecība Eiropas Savienības iekšējā tirgū. 20. gadsimtā tā kļuva par mūsdienīgu pakalpojumu saimniecību ar progresīvu tehnoloģisko uzņēmumu iezīmēm.
Vēsturiski Igaunijā tradicionāli dominēja lauksaimniecība, no Igaunijas eksportēja piena produktus — sviestu un sieru. Krievijas Impērijas laikos tika attīstīta tekstilrūpniecība. Padomju Savienības laikā Igaunijas PSR teritorijā izveidoja elektronikas rūpniecības uzņēmumus Padomju Savienības kosmosa programmām. Narvas apkārtnē rūpnieciski sāka iegūt degslānekli.
Mūsdienās Igaunijas tautsaimniecība balstās uz inženiertehnisko nozari, pārtikas rūpniecību, metālapstrādi, ķīmisko rūpniecību un koka izstrādājumu ražošanu. No iekšzemes kopprodukta aptuveni 15% ienākumus dod tūrisms. Igaunija iestājās eirozonā, nomainot nacionālo valūtu no kronām uz eiro.
Mestalla
Stadions „Mestalla” ir stadions Valensijā, Spānijā. Stadionā ietilpst 49 500 sēdvietas un tajā savas mājas spēles aizvada Valencia CF.
Pottermore
Pottermore ir interaktīva spēle Harija Potera faniem. Spēle ir koncentrēta uz Harija Potera grāmatu notikumiem līdzīgu situāciju izspēlēšanu, izejot cauri visām 7 daļām. Idejas autore ir pati Dž. K. Roulinga, kas sadarbībā ar Sony izveidoja vietni. Vietnē papildus ievietoti nepublicēti teksti no grāmatām, rakstnieces komentāri un interneta Harija Potera grāmatu veikals.
2011. gada 31. jūlijā atvēra īslaicīgu kontu reģistrāciju, kas ļāva pirmajam miljonam biedru izpildīt Burvju spalvas izaicinājumu (en). Oficiālu reģistrāciju bija paredzēts sākt tā paša gada oktobrī, bet to atvēra 2012. gada aprīlī. Pottermore spēlē šobrīd pieejamās grāmatas ir: "Harijs Poters un Filozofu akmens", "Harijs Poters un Noslēpumu kambaris" un pirmās piecpadsmit nodaļas no "Harijs Poters un Azkabanas gūsteknis". Sony un Dž. K. Roulinga turpina attīstīt pārējās spēles daļas, lai pabeigtu interaktīvo vietni faniem.
Izveide
Pottermore ideja radās 2009. gada aprīlī un tika izstrādāta divus gadus. Caurā katla (en) mājaslapas administratore Melisa Anelli bijusi iesaistīta projektā kopš 2009. gada oktobra. 2011. gada 15. jūnijā vairākas Harija Potera fanu mājaslapas sāka publicēt koordinātas, kas aizveda pie burtiem vietnē SecretStreetView.com. Šis Dž. K. Roulingas veidotā vietne izmantoja Google kartes, lai atrastu paslēptos burtus, kas izveidoja vārdus no viņas slepenā vēstījuma. Tika izveidota mājaslapa, kas pirmo reizi oficiāli paziņoja par Pottermore projektu 2011. gada jūnijā, kā arī par to tika paziņots YouTube klipā. Pūces izplatīja ziņu vairākos Harija Potera fanu vietnēs, kas bija saistīti ar YouTube. Roulinga arī atklāja dažas detaļas par jauno vietni YouTube video 2011. gada 23. jūnijā.
Grāmatu atklāšana
Pottermore apmeklētāji piedalās interaktīvā lasīšanas spēlē. Katram reģistrējušam biedram piešķir kontu un unikālu lietotājvārdu. Spēle sākas ar pirmo grāmatu "Harijs Poters un Filozofu akmens" un spēlētājam tiek dota iespēja iziet cauri visām nodaļām, iejusties Harija un viņa draugu vietā un izbaudīt piedzīvojumus Cūkkārpā. Spēlētājs var meklēt un kolekcionēt mikstūru sastāvdaļas, grāmatas, galeonus (burvju nauda), saldumus un citus priekšmetus, kas atrodas tuvākajā redzeslokā. Ar šiem atradumiem spēlētājs var nopelnīt torņa punktus pēc tam, kad tiek iešķirots vienā no četriem Cūkkārpas torņiem. Šķirošanu veic Šķirmice, uzdodot rakstura jautājumus spēlētājam un atbilstoši izvēlētajām atbildēm iešķirojot tornī. Spēlētāji tiek šķiroti četros dažādos Cūkkārpas torņos: Elšpūtī, Grifidorā, Slīdenī un Kraukļanagā. Spēlē ir iespēja apmeklēt Diagonaleju un iegādāties dažādus priekšmetus skolai. Spēlētāji var mācīties burvestības, sacensties burvju divkaujās ar citiem biedriem un gatavot mikstūras. Visu četru torņu audzēkņi cīnās par Torņa kausu, pelnot torņa punktus ar atradumiem, divkaujām, mikstūru gatavošanu, šokolādes varžu kartīšu krāšanu un ceļošanu cauri grāmatu nodaļām.
Mikstūru pagatavošana
Pottermore spēlētāji var gatavot mikstūras, izmantojot trīs dažādus katlus, kas ir izgatavoti no alvas, misiņa un vara. Katrs katls vārās ar atšķirīgu ātrumu. Alvas katls ir vislēnākais un vara katls — visātrākais. Alvas katls maksā piecpadsmit galeonus, misiņa — divdesmit vienu, vara — divdesmit piecus. Spēlētājs var pagatavot deviņas dažādas mikstūras ar sastāvdaļām, kas iegādātas Diagonalejā vai atrastas ejot cauri grāmatu nodaļām. Par katru veiksmīgi pagatavotu mikstūru saņem torņa punktus. Tomēr mikstūra var neizdoties, ja, piemēram, tiek pievienots nepareizs sastāvdaļu daudzums. Tas var arī sabojāt katlu. Neizdošanās notiek tad, ja spēlētājs atstāj katlu vārīties pārāk ilgi nepiemērotā temperatūrā, maisa mikstūru nepareizā veidā vai sasmalcina sastāvdaļas pārāk smalki vai pārāk rupji.
Burvestības
Spēlētāji var vingrināties burvestībās un izmantot tās burvju dueļos pret citiem Pottermore biedriem. Tiek piedāvātas četras burvestību rokasgrāmatas: "Standarta burvestību rokasgrāmata 1. kursam", "Tumšie spēki: Pašaizsardzības rokasgrāmata", "Lāsti un pretlāsti" un "Standarta burvestību rokasgrāmata 2. kursam". Katrai burvestībai ir sava iedarbība. Pašlaik spēlē ir pieejamas šādas burvestības:
Burvju divkauja
Ikviens Pottermore spēlētājs var sacensties divkaujā ar citu biedru. Dalībnieki izvēlas burvestību, ko izmantot uzbrukumā pret otru. Uzvarētājs ir tas, kurš visveiklāk paveic izvēlēto burvestību. Divkaujā tiek doti daži burti no buramvārda un uz katra no tiem pareizā vārda secībā ar peles kursoru jāklikšķina divas reizes: pēc pirmā klikšķa zem burta parādās augošs aplis, uz kura mēģina notrāpīt ar otro klikšķi. Šo gājienu atkārto ar katru nākamo burtu. Divkaujas dalībnieki var arī vingrināties koptelpā ar torņa biedriem. Pottermore divkaujas uzvarētājam ir iespēja saņemt piecus torņa punktus.
Torņa punkti un Torņa kauss
Pottermore biedri saņem un zaudē torņa punktus burvju divkaujās, mikstūru pagatavošanā un ceļojumā cauri grāmatu nodaļām. Punktus pievieno un atņem no spēlētāja torņa (Slīdenis, Kraukļanags, Grifidors un Elšpūtis) kopējā punktu skaita. Troņa kausu iegūst tas tornis, kuram ir vislielākais nopelnīto punktu skaits. Pēc kausa izcīnīšanas punkti pazūd no torņiem un spēlētāji atkal var sacensties par nākamo Torņa kausu pelnot punktus. Pirmais Torņa kauss tika piešķirts 2012. gada 5. jūlijā Slīdenim, kura audzēkņi balvā saņēma arī iespēju pirmajiem atklāt trešās Harija Potera grāmatas pirmās četras nodaļas. Otro Torņa kausu izcīnīja Grifidors 2012. gada 21. novembrī, un šī torņa biedri saņēma ekrānsaudzētājus un fona attēlus. Trešo Torņa kausu izcīnīja Slīdenis 2013. gada 25. aprīlī un uzvarētāji saņēma iespēju pirmajiem iegūt īpašumā Monrouzas Žagatu nozīmīti (en).
Mākslas darbi
Pottermore divdimensiju un trīsdimensiju attēlus izveidoja Lielbritānijas mākslas studija Atmohawk Design.
Batumi "Dinamo"
Batumi "Dinamo" (ka) ir Gruzijas futbola klubs no Batumi. Tas ir dibināts 1923. gadā. Pašlaik spēlē Erovnuli līgā, kas ir Gruzijas augstākā futbola līga. Mājas spēles aizvada 2020. gadā atklātajā Batumi stadionā, kura ietilpība ir 20 000 vietu.
Pottermore
Pirmā reģistrācija: Burvju spalvas izaicinājums
Pottermore mājaslapā sākot no 2011. gada 31. jūlija septiņu dienu laikā visiem Harija Potera faniem bija iespēja izpildīt izaicinājumu. Pēc veiksmīgi izpildīta izaicinājuma dalībnieks varēja reģistrēt kontu vēl pirms oktobrī paredzētās oficiālās reģistrācijas. Samērā īslaicīgā reģistrācija guva milzīgu popularitāti un, termiņam beidzoties, bijuši pat ļaunprātīgi dubultkontu pārdošanas un kontu uzlaušanas mēģinājumi.
Atvērts publikai
Sākotnēji plānots, ka Pottermore plašākai publikai kļūs pieejams ar oficiālo reģistrāciju bez izaicinājuma testa 2011. gada oktobrī, taču mājaslapas izstrāde ieilga un 2012. gada 8. martā tika paziņots, ka kontus varēs sākt reģistrēt 2012. gada aprīļa pirmajā pusē. Pottermore interneta veikals tika atvērts 2012. gada 27. martā. Mājaslapu un kontu reģistrāciju oficiāli atvēra tā paša gada 14. aprīlī. Šajā laikā interaktīvajā spēlē bija pieejamas pirmās grāmatas "Harijs Poters un Filozofu akmens" nodaļas.
Batumi "Dinamo"
No 1990. līdz 1994. gadam kluba nosaukums bija FK Batumi. 2021. gadā kluba futbolisti pirmo reizi izcīnīja Gruzijas čempionu titulu. Komanda ir vienreiz ieguvusi Gruzijas kausu (1998. gadā). Divas reizes ir izcīnīts Gruzijas superkauss. Pirmo reizi UEFA klubu sacensībās piedalījās 1995. gadā, startējot UEFA Kausu ieguvēju kausā.
Pottermore
"Noslēpumu kambaris"
2012. gada 15. jūlijā pirmās "Harijs Poters un Noslēpumu kambaris" četras nodaļas kļuva pieejamas tikai Slīdeņa biedriem, kas pēc Torņa kausa iegūšanas saņēmuši iespēju pirmajiem apskatīt jaunizstrādātās nodaļas. Nākamajā dienā tās varēja apskatīt arī pārējo torņu biedri. 18. septembrī tika izlaistas 5.-11. nodaļas. Līdz tam spēlē jau bija ieviesti vairāki uzlabojumi un jaunas iespējas. Šīs iespējas iekļāva jaunas nozīmītes, uzlabotu torņa punktu statistiku, otrā gada mācību grāmatas, papildinātu galeonu krājumu un lietotāja profila statusu. Otrās grāmatas pēdējo nodaļu ieviešana notika 2012. gada 31. oktobrī.
"Azkabanas gūsteknis"
Pirmās septiņas "Harijs Poters un Azkabanas gūsteknis" nodaļas parādījās 2012. gada 20. decembrī, bet 8.-15. nodaļas tika izlaistas 2013. gada 10. aprīlī.
Viljams Sjūards
Viljams Henrijs Sjūards (en; dzimis, miris ) bija amerikāņu politiķis, ASV valsts sekretārs no 1861. līdz 1869. gadam, ASV senators un Ņujorkas štata gubernators. Bija pret verdzību pirms Amerikas pilsoņu kara, aktīvi darbojās Republikāniskās partijas izveides sākumposmā.
Tika ievēlēts Ņujorkas štata Senātā, 1838. gadā kļuva par štata gubernatoru. Laikā, kad pildīja gubernatora amata pienākumus, parakstīja vairākus likumus melnādaino iedzīvotāju tiesību un iespēju palielināšanai, kā arī garantējot vergiem, kas aizbēguši, zvērināto tiesas.
1849. gadā ievēlēts ASV Senātā. No dienvidu štatiem izpelnījās naidīgu attieksmi Sjūarda stingrās nostājas verdzības jautājumos dēļ. 1855. gadā pārvēlēts, drīz pēc tam pievienojās Republikāniskajai partijai, kļūdams par vienu no tās līderiem. Tika uzskatīts par galveno partijas kandidātu ASV prezidenta vēlēšanām, tomēr dažādu iemeslu dēļ šajā cīņā zaudēja. Partijas kandidāts Abrahams Linkolns vēlēšanās uzvarēja un iecēla Sjūardu ASV valsts sekretāra amatā.
The Black Cauldron
The Black Cauldron ir 1985. gada ASV animācijas piedzīvojumu filma, kas balstīta uz Loida Aleksandra grāmatu sērijas "The Chronicles of Prydain" pirmajām divām grāmatām. Filmas režisori ir Ričards Ričs un Teds Bērmans. Galvenos tēlus ierunājuši Grānts Bārdslijs, Sjūzana Šeridana, Fredijs Džonss, Naidžels Hotorns, Džons Bainers, Artūrs Malers, Lindseja Riča, Brendons Kols un Gregorijs Levinsons.
Viljams Sjūards
Centās nepieļaut dienvidu štatu atšķelšanos. Kad tas neizdevās, pievērsās Savienībai. Viņa nostāja pret citu valstu iejaukšanos pilsoņu karā palīdzēja neiesaistīt karā Lielbritāniju un Franciju un tādējādi aizkavēja iespējamo Amerikas Valstu Konfederācijas neatkarības iegūšanu. Dienā, kad Džons Vilkss Būts nogalināja Linkolnu, Sjūardu nopietni ievainoja Lūiss Pauels. ASV valsts sekretāra amatu saglabājis arī nākamā prezidenta Endrū Džonsona prezidentūras laikā. Bija valsts sekretārs arī 1867. gadā, kad tika iegādāta Aļaska.
Sjūarda vārdā nosaukta Sjūarda pussala Aļaskas ziemeļrietumos par godu viņa ieguldījumam Aļaskas Pirkuma līguma noslēgšanā.
The Black Cauldron
Jauns zēns kopā ar saviem draugiem dodas ceļojumā, lai atrastu tumšās maģijas priekšmetu, pirms to izdara ļauns tirāns.
Treniņa diena
"Treniņa diena" (en) ir 2001. gada ASV krimināltrillera filma, kuras režisors ir Antuāns Fukuā. Galvenās lomas filmā atveido Denzels Vašingtons, Ītans Hoks, Eva Mendesa, Skots Glenns, Klifs Kērtiss, Dr. Dre un Snoop Dogg. Filmas pirmizrāde notika Venēcijas kinofestivālā.
Denzels Vašingtons par savu lomu filmā ieguva Amerikas Kinoakadēmijas balvu kategorijā "Labākais aktieris galvenajā lomā"; Ītans Hoks nominēts balvai kategorijā "Labākais aktieris otrā plāna lomā".
Pieredzējušais detektīvs Alonzo Heriss salikts vienā pārī ar jaunu policistu Džeiku Hoitu, kuram tā ir pirmā diena Losandželosas policijas departamenta narkotiku nodaļā.
Vilhelms Kempfs
Vilhelms Valters Frīdrihs Kempfs (de; dzimis, miris ) bija 20. gadsimta vācu pianists, kurš bija specializējies 19. gadsimta klasicisma un romantisma mūzikā. Īpaši pazīstams kā Bēthovena, Šūberta un Šopēna darbu izpildītājs.
Dzimis mūziķa ģimenē. Studēja Berlīnes Mūzikas akadēmijā. Regulāri koncertēja vairāk neķā sešdesmit gadus - no 1917. līdz 1981. gadam. Kempfs bija arī komponists un mūzikas pedagogs, viņa skolnieku vidū ir Jergs Dēmuss, Micuko Učida, Idila Bireta.
Beloreckas dzelzceļa stacija
Beloreckas dzelzceļa stacija (ba, ru) ir Krievijas Kuibiševa dzelzceļa Baškīru reģiona dzelzceļa stacija Beloreckā, Baškortostānā.
Vēsture
Dzelzceļa līnijas būvniecība no Ufas uz Belorecku sākās 1956. gadā (līdz tam šajā Dienvidurālu pilsētā pastāvēja šaursliežu dzelzceļa līnija). 1960. gada vasarā stacijā sāka ierasties kravas, bet 1960. gada vidū sāka kursēt pasažieru vilciens ar 8 vagoniem. Stacija un biļešu kase tā laika pasažieriem bija dzelzceļa vagons.
Dzelzceļa stacija tika uzcelta 1967. gadā. 1979. gadā tika pabeigta Beloreckas—Karlamanas dzelzceļa līnijas būvniecība. Tajā pašā gadā sāka kursēt vilciens Sibaja—Ufa, kas kursē līdz šai dienai.
Mūsdienas
Beloreckas dzelzceļa stacija ir vienstāva ēka, kas celta 1967. gadā. Pamatmateriāli un konstrukcijas: dzelzsbetona, ķieģeļu un koka grīdas. Stacijā ir biļešu kase, divas uzgaidāmās telpas pasažieriem un citas telpas.
Maršruti
Tālsatiksmes maršruti:
Piepilsētas maršruti:
Džons Būrmens
Džons Būrmens (en, dzimis ) ir angļu kinorežisors, scenārists un producents.
Uzņēmis vairāk nekā 30 spēlfilmas, to skaitā 1981. gada filmu "Ekskaliburs" (Excalibur) un 2001. gada filmu "Panamas drēbnieks" (The Tailor of Panama). Par filmu Deliverance (1972) ticis nominēts divām Amerikas Kinoakadēmijas balvām un Zelta globusa balvai. Par filmu Hope and Glory (1987) nominēts trim Amerikas Kinoakadēmijas balvām, divām Zelta globusa balvām un trim BAFTA kino balvām. Ieguvis Kannu kinofestivāla balvu "Labākais režisors" par filmām Leo the Last (1970) un The General (1998), kā arī balvu par labāko māksliniecisko ieguldījumu filmā "Ekskaliburs" (Excalibur, 1981).
2004. gadā Būrmenam piešķīra BAFTA Fellowship balvu par mūža ieguldījumu.
2021. gada Bauskas novada domes vēlēšanas
'''2021. gada Bauskas novada domes vēlēšanas''' notika 2021. gada Latvijas pašvaldību vēlēšanās. Vēlēšanās Bauskas novada domē tika ievēlēti 19 deputāti. Vēlēšanās piedalijās 9 kandidātu saraksti, kas kopā sastāvēja no 194 kandidātiem.
Vēlēšanu norise
Bauskas novadā atradās 29 vēlēšanu iecirkņi. Bauskas pilsētā varēja nobalsot Bauskas 2. vidusskolā, Bauskas kultūras centrā un Bauskas Valsts ģimnāzijā, Bārbeles pagastā varēja nobalsot Bārbeles tautas namā, Brunavas pagastā varēja nobalsot Brunavas pagasta pārvaldē, Ceraukstes pagastā varēja nobalsot Ceraukstes pagasta pārvaldē, Codes pagastā varēja nobalsot Codes pamatskolā, Dāviņu pagastā varēja nobalsot Kultūras centrā "Dāvis", Gailīšu pagastā varēja nobalsot Uzvaras pamatskolā, Iecavas pilsētā varēja nobalsot Iecavas kultūras namā, Īslīces pagastā varēja nobalsot Īslīces kultūras namā, Kurmenes pagastā varēja nobalsot Kurmenes tautas namā, Mežotnes pagastā varēja nobalsot Daudzfunkcionālajā centrā "Strēlnieki", Rundāles pagastā varēja nobalsot PII "Mārpuķīte" un Pilsrundāles vidusskolā, Skaistkalnes pagastā varēja nobalsot Skaistkalnes tautas namā, Stelpes pagastā varēja nobalsot Stelpes pagasta pārvaldē, Svitenes pagastā varēja nobalsot Svitenes pagasta saieta namā, Valles pagastā varēja nobalsot Valles saieta namā, Vecsaules pagastā varēja nobalsot Vecsaules saietu namā, Vecumnieku pagastā varēja nobalsot Misas tautas namā un Vecumnieku tautas namā un Viesturu pagastā varēja nobalsot Viesturu pagasta pārvaldē, bet Iecavas pagastā neatradās neviens iecirknis.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.
Tiesības piedalīties Bauskas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Bauskas novada administratīvajā teritorijā 90 dienas pirms vēlēšanu dienas, vai kuriem Bauskas administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Kandidātu saraksti
Bauskā tika izlozēti sarakstu kārtas numuri.
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.
Jamal-102
Jamal-102 (Ямал-102; zināms arī kā Yamal-102) bija Krievijas uzņēmuma Gazprom kosmičeskie sistemy sakaru pavadonis, kas paredzēts sakaru nodrošināšanai Krievijas teritorijai, kā arī tuvākajām kaimiņvalstīm. Palaists 1999. gada septembrī.
Pavadonis izgatavots uzņēmumā RKK Energija uz platformas UKP (Universālā kosmiskā platforma) bāzes. Pirmoreiz Krievijas kosmonautikas praksē pielietoti jauni tehnoloģiski risinājumi: nehermētisks korpuss, oglekļa šķiedras konstrukcija, lielas jaudas enerģētika, kā arī pilnībā jaunas bortsistēmas. Sakaru aparatūru piegādāja ASV uzņēmums Space Systems/Loral. Citas daļas piegādāja NEC, Alenia Aerospazio, ComDev, Lockheed Martin. Kosmiskais aparāts apgādāts ar 10 C joslas raidītājiem. Plānotais darbības laiks bija 10 gadi.
Lidojuma gaita
Jamal-102 tika palaists ar nesējraķeti Proton-M/Briz-M no Baikonuras kosmodroma 81. laukuma 23. palaišanas iekārtas. Kopā ar to tika palaists pavadonis Jamal-101, bet ar to orbītā neizdevās nodibināt kontaktu.
Jamal-102 tika novietots ģeostacionārajā orbītā punktā 90° austrumu garuma. 2000. gada maijā sākta pavadoņa ekspluatācija. 2003. gada beigās tam blakus vienā orbitālajā pozīcijā izvietots pavadonis Jamal-201.
Pavadonis kalpoja līdz 2010. gada 9. augustam. Pēc tam to pacāla augstākā (apglabāšanas) orbītā, un tā aparatūra tika izslēgta.
Ņikita Zaicevs
Ņikita Zaicevs (dzimis 1991. gada 29. oktobrī) ir krievu hokejists, aizsargs. Pašlaik (2023) Zaicevs spēlē Nacionālās hokeja līgas kluba Čikāgas "Blackhawks" sastāvā.
Spēlētāja karjera
Profesionāļa karjeru Zaicevs sāka 2008.—09. gada sezonā Krievijas Augstākās līgas kluba MHC Krylya. Jau nākamajā sezonā aizsargs pievienojās KHL vienībai Novosibirskas "Sibir". "Sibir" rindās hokejists spēlēja līdz pat 2012.—13. gada sezonas beigām. 2013. gada 1. maijā tika aizmainīts uz Maskavas CSKA. 2014.—15. gada sezonā Zaicevs kļuva par komandas rezultatīvāko aizsargu un tika iekļauts līgas simboliskajā izlasē.
2016. gada 2. maijā noslēdza viena gada līgumu ar Toronto "Maple Leafs". "Maple Leafs" rindās spēlēja līdz 2019. gada vasarai, kad tika aizmainīts uz Otavas "Senators".
2023. gada 22. februārī Zaicevs tika aizmainīts ar otrās kārtas izvēli 2023. gadā un ceturtās kārtas izvēli 2026. gadā uz Čikāgas Blackhawks pret turpmākajām izvēlēm.
Krievijas hokeja izlases sastāvā spēlējis 2013. gada Pasaules čempionātā.
Google+
Google+ (zināms arī kā Google Plus) bija tiešsaistes sociālā tīkla platforma, ko izveidoja uzņēmums Google. Pakalpojums darbību sāka 2011. gadā, mēģinot konkurēt ar sociālajiem tīkliem Facebook un Twitter. Google+ tika slēgts 2019. gada 2. aprīlī.
The New York Times šo bija nosaukusi par Google lielāko mēģinājumu konkurēt sociālajam tīklam Facebook. kam 2011. gadā bija vairāk kā 750 miljoni lietotāju.
Google+ bija integrēti Google pakalpojumi Google Account un Google Buzz, kā arī pievienoti jauni pakalpojumi Circles, Hangouts, Sparks un Huddles.
Basketbols 2012. gada vasaras olimpiskajās spēlēs
Basketbolā 2012. gada vasaras olimpiskajās spēlēs tiek sadalīti 2 medaļu komplekti — vīriešu un sieviešu izlasēm. Sacensības notiek no līdz. Gan vīriešu, gan sieviešu sacensībās piedalās 12 izlases.
Masļenki
Masļenki ir ciems Pušmucovas pagastā, Ludzas novadā. Atrodas 279 km attālumā no Rīgas.
Ciema apkārtnē atrodas Mukauss.
Beats Feics
Beats Feics (de; dzimis ) ir Šveices kalnu slēpotājs, specializējas ātruma disciplīnās — nobraucienā un supergigantā. Viņš ir un 2017. gada pasaules čempions nobraucienā.
Karjera
2005. gada Pasaules čempionātā junioriem izcīnīja bronzas medaļu slalomā. Nākamajā gadā divreiz ieguva ceturto vietu: nobraucienā un supergigantā. Ļoti sekmīgi Feicam izvērtās 2007. gada Pasaules čempionāts junioriem Altenmarktā, kurā tika iegūtas trīs zelta medaļas (nobraucienā, supergigantā un kombinācijā), kā arī bronza slalomā. Pasaules kausa sacensībās debitēja 2006. gada decembrī 19 gadu vecumā. 2007. gada martā kā pasaules junioru čempions varēja piedalīties Pasaules kausa sezonas noslēguma sacensībās Lencerheidē, kurās izcīnīja pirmos punktus, ierindojoties 14. vietā nobraucienā. Vēlāk divas sezonas bija spiests izlaist kreisā ceļgala saišu plīsuma dēļ.
Savā pirmajā Pasaules čempionātā 2011. gadā Garmišā-Partenkirhenē ieņēma devīto vietu nobraucienā, bet kombinācijā pēc sekmīgi veikta nobrauciena, kurā ierindojās otrajā vietā, nefinišēja slalomā. Norvēģijā nobraucienā izcīnīja savu pirmo uzvaru Pasaules kausa posmos. Ļoti sekmīgi aizvadīja 2011.—2012. gada sezonu, 13 reizes kāpjot uz goda pjedestāla Pasaules kausa posmos, tostarp izcīnot četras uzvaras. Sezonas kopvērtējumā ieguva otro vietu, par 15 punktiem piekāpjoties tikai Marselam Hiršeram. Otrā vieta tika iegūta arī nobrauciena un kombinācijas ieskaitēs, bet supergiganta kopvērtējumā bija trešais. 2012.—2013. gada sezonu ceļgala iekaisuma dēļ izlaida.
Sočos piedalījās trīs disciplīnās (nobraucienā, supergigantā un kombinācijā), taču nevienā no tām labāko desmitniekā iekļūt neizdevās, labāko rezultātu sasniedza nobraucienā — 13. vieta. 2015. gada Pasaules čempionātā Bīverkrīkā izcīnīja bronzu nobraucienā. Pēc diviem gadiem Sanktmoricā šajā disciplīnā kļuva par pasaules čempionu. Phjončhanā izcīnīja divas medaļas: sudrabu supergigantā un bronzu nobraucienā. 2017.—2018. gada sezonā ieguva mazo kristāla globusu, uzvarot Pasaules kausa nobrauciena disciplīnas kopvērtējumā. Šo panākumu atkārtoja arī nakamajās trīs sezonās.
Jerisbele Miranda Ljanesa
Jerisbele Miranda Ljanesa (es; dzimusi 1987. gadā) ir Kubas starptautiskā meistare (2011) šahā.
Biogrāfija
2017. gadā kopā ar Danicu Vaskesu un Maricu Arribasu Robainu dalījusi pirmo vietu Pasaules sieviešu šaha čempiones nosaukuma izcīņas cikla Amerikas 2.3 zonas turnīrā un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas.
2017. gadā uzvarējusi Kubas sieviešu šaha čempionātā. 2018. gadā izcīnījusi otro vietu Panamerikas sieviešu šaha čempionātā (turnīrā uzvarējusi Dejsi Kori).
2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Nanai Dzagnidzei.
2018. gadā Batumi pārstāvējusi Kubas komandu 43. šaha olimpiādē.
Par panākumiem turnīros FIDE 2011. gadā viņai piešķīrusi starptautiskās meistares (WIM) nosaukumu.
Mums pieder nakts
'"Mums pieder nakts" (en) ir 2007. gada krimināldrāma, kuras režisors un scenārija autors ir Džeimss Grejs. Galvenās lomas filmā atveido Hoakins Fīnikss, Marks Volbergs, Eva Mendesa un Roberts Djuvals. Filmas pirmizrāde notika Kannu filmu festivālā.
Bobijs Grīns ir Ņujorkas naktskluba menedžeris, kurš cenšas izglābt savu brāli un tēvu no krievu mafijas.
Darko Kovačevičs
Darko Kovačevičs (sr, dzimis ) ir bijušais Serbijas futbolists, spēlēja uzbrucēja pozīcijā, bijis Dienvidslāvijas futbola izlases dalībnieks.
Savu karjeru sācis Serbijas klubos FK Proleter Zrenjanin un Red Star Belgrade, ar ko viņš uzvarēja Dienvidslāvijas līgā un ieguva divus Dienvidslāvijas kausus. Pēc veiksmīga posma Serbijā viņš pārcēlās uz Anglijas Premjerlīgas komandu Sheffield Wednesday, kur pavadīja tikai vienu sezonu. Divas reizes pārstāvējis Spānijas komandu Real Sociedad. Spēlējis arī Itālijas komandās Juventus un Lazio, kā arī Grieķijas komandā Olympiacos.
Pārstāvējis Dienvidslāvijas futbola izlasi 1998. gada FIFA Pasaules kausā un 2000. gada Eiropas čempionātā.
Sasniegumi
Red Star Belgrade
Juventus
Olympiacos
Papile
Papile (lt, žemaišu: Papėlė) ir Lietuvas mazpilsēta jeb miests Šauļu apriņķa Akmenes rajonā, seņūnijas un seņūnaitijas centrs. Tā atrodas Ventas reģionālajā parkā pie Ventas ap 25 kilometrus uz dienvidiem no Latvijas robežas, 9 km uz DA no Ventas pilsētas un 25 km uz DR no rajona centra Naujoji Akmenes. Saskaņā ar 2011. gada tautas skaitīšanu tajā dzīvoja 1007 cilvēki. Miestā ir Sv. Jāzepa katoļu baznīca (uzcelta 1887. gadā), ģimnāzija, bērnudārzs, bibliotēka, pasts, kultūras centrs, kā arī vēsturnieka un rakstnieka Simona Daukanta muzejs un bronzas piemineklis.
Vēsture
Papile pirmo reizi pieminēta 1339. gadā, kad to un apkaimi izpostīja Livonijas ordenis. Ir arī uzskats, ka tā tikusi pieminēta 1253. gadā, taču tālaika kuršu Cekļa zemē minētās Pilenes saistība ar Papili ir apšaubāma. Pēc žemaišu kristīšanas tā piederēja Medininku (Varņu) bīskapiem. 1493. gadā Papilē tikusi uzcelta pirmā baznīca.
1941. gada jūlijā lietuviešu policijas provāciskie kolaboracionisti gestapo vadībā noslepkavoja 55 pilsētas iedzīvotājus — propadomiskos kolaboracionistus un ebrejus. Savukārt, padomju vara 1940. gados izsūtīja vai arestēja 41 miesta iedzīvotāju.
Padomju laikā Papilē bija putnu ferma (no 1966. gada) un S. Daukanta vārdā nosaukta kolhoza centrs.